 Majwega aliingizwa kipindi cha pili cha mchezo kati ya Simba na Yanga hivi karibuni ambapo katika mazungumzo na gazeti hili alisema bado hayuko sawa.Mchezaji huyo wa zamani wa Azam FC, alisema uwezo wa kufanya vizuri kwa kiwango chake cha zamani upo, kwani mazoezi pekee ndio yatakayomrudisha na kumweka pazuri.“Nilikuwa niko majeruhi kwa muda mrefu, ambayo yanasababisha kutokuwa sawa, lakini kwa sasa naendelea vizuri, muhimu nawahimiza mashabiki wa Simba wasikate tamaa na mimi, nimejipanga kuja kama zamani,” alisema.Majwega alisema anarudi kwa nguvu na juhudi kuwezesha timu kufanya vyema katika harakati za kutetea ubingwa.Tangu amejiunga na Simba hajaweza kuonesha kiwango chake kama alivyojiunga na Azam kwa mara ya kwanza msimu wa mwaka juzi.